《送高学士知越》
宋代·陈知微

会稽新命剖鱼符，又向蓬山锁直庐。
林壑萦回多洞府，人烟高下半楼居。
知音好采柯亭竹，博物应探禹穴书。
公暇仙舟宜案部，鉴湖晴色照乡闾。

作者简介：（969—1018）宋高邮人，字希颜。真宗咸平五年进士。历著作佐郎、直史馆，迁太常博士、判三司都磨勘司。出为京东转运副使，奏还东平监所侵民田，决古广济河以通运路，罢夹黄河，岁减夫役数万。迁右司谏，徙湖南路转运使。召还，拜比部员外郎、知制诰。后判司农寺，纠察在京刑狱。有文集。